बीएमएचआरसी में होगी कैंसर के मरीजों की जांच
भोपाल मेमोरियल हॉस्पिटल एंड रिसर्च सेंटर (बीएमएचआरसी) के खराब हो चुके उपकरणों को बदलने के लिए 140 करोड़ का बजट दिया है। इसमें से 20 करोड़ के उपकरणों की खरीदी प्रक्रिया होना है। पहले चरण में 10 करोड़ की खरीदी के टेंडर जारी कर दिए गए हैं। कैंसर की जांच के लिए डिजिटल सब्ट्रेक्शन एंजियोग्राफी (डीएसए) मशीन को इंस्टाल करने काम चल रहा है। मशीन हाईटेक है। इससे कैंसर के मरीजों की जांच प्रारंभिक स्तर पर ही की जा सकेगी। नई एमआरआई और सोनोग्राफी मशीन,मेमोग्राफी मशीन का आॅर्डर दिया जा चुका है। अगले कुछ दिनों के भीतर ये आ जाएंगी। इन मशीनों के लगने के बाद मरीजों को प्राइवेट सेंटर के चक्कर नहीं लगाना पड़ेंगे।
कर्मचारियों के सेवा भर्ती नियम ऑनलाइन
ये समस्याएं भी
फैकल्टी के आधे पद खाली
पिछले 6 माह में 9 फैकल्टी ने छोड़ा अस्पताल कई विभागों में एक भी विशेषज्ञ नहीं एमआरआई व सीटी स्कैन सहित लगभग सभी उपकरण हुए पुराने, हो जाते बंद। नए फैकल्टी आने में नहीं ले रही रुचि 400 करोड़ के कार्पस फंड का उपयोग नहीं
हाईकोर्ट की फटकार के बाद डीएचआर के अफसरों ने सेवा भर्ती नियम बनाने की प्रक्रिया पूरी कर ली है। स्टाफ की आपत्ति के लिए इसे ऑनलाइन कर दिया गया है। लोगों ने आपत्ति दर्ज करा दी है। एक महीने के भीतर काम पूरा लिया जाएगा।
कंसलटेंट की कमी से मरीज हो रहे परेशान
बीएमएचआरसी में अभी करीब दो दर्जन कंसलटेंट ही काम कर रहे हैं। कई विभाग ऐसे हैं, जहां एक भी कंसल्टेंट नहीं है। वेतन विसंगतियों के चलते 9 कंसल्टेंट नौकरी छोड़ चुके हैं। इसका खामियाजा गैस पीड़ित मरीजों को भुगतना पड़ रहा है। बीएमएचआरसी कर्मचारी एसोसिएशन के शशिकांत शर्मा का कहना है कि केंद्र सरकार को जल्द नए कंसल्टेंट की भर्ती करना चाहिए। ताकि लोगों को इसका फायदा मिल सके।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva